Missatge: De moment no se sap res més, aquí teniu la font. Se saben més coses: el Banc d'Espanya injecta 5.249 milions a la CAM i després la ven per un euro al Sabadell. A més, el fons de garantia de dipòsits assumirà el 80% de les pèrdues dels seus actius durant els deu anys vinents. Conclusió: la CAM fa un passi-ho bé, el que deu ho paguem entre tots i els beneficis se'ls queda el Sabadell. Després diuen que la dació en pagament no pot ser perquè enfonsaria el sistema i blablabla  Ah, i ningú va a la presó

Resposta: El que ens ha passat als valencians amb les caixes d'estalvis és per a posar-se a plorar, de veres és molt trist. Hem passat de tindre la CAM i Bancaixa com a grans referents, quan a principis del 2000 es barallà l'opció que la CAM i Bancaixa es fusionaren (Zaplana s'hi negà), a no tindre'n res. A causa d'una pèssima gestió, feta per unes persones i uns polítics que han volgut fer negocis il·lícits a costa dels usuaris, hem perdut les nostres caixes. Que tenien els seus defectes, és clar que sí, però eren nostres. Les caixes d'estalvis estaven obligades a invertir part dels seus guanys en obres socials, ací a València ens hem beneficiat molt de la fundació Bancaixa, hem pogut gaudir d'exposicions molt interessants i molt enriquidores des del punt de vista cultural, que d'altra manera no ens hagueren aplegat mai. A més eren caixes que estaven arrelades al territori, per exemple si alguna banda de música necessitava algun préstec per a fer alguna reforma en el seu musical, tenia prou facilitats per a fer-ho.Ara a qui demanarem certs préstecs? A Madrid? A ells els té igual que una banda o associació cultural vulga eixir avant, a ells els té igual el que passe a les províncies. Al remat, que açò és molt trist. I encara no entenc molt bé què dimonis fa l'associació d'empresaris valencians, a què esperen. Els estan furtant la font de finançament i estan dient sí bwana. Què no tenen sang, què no s'oposen a tots els destarifos que està fent el PP al País Valencià, què els hi té igual? Aleshores què són empresaris o gent mediocre amb diners i una empresa que no saben com fer-la avançar.